#  Samarbejdsaftale

Denne samarbejdsaftale (Aftalen) er indgået mellem:

 **SDU, Syddansk Universitet (SDU)**

 Institut for [Indsæt]

 Campusvej 55

 5230 Odense M

 Cvr-nr.. 29283958

 og

 **[Indsæt navn på selskab] (Selskabet)**

 [Indsæt adresse]

 [Indsæt post nummer]

 Cvr-nr. [Indsæt]

 [indsæt navn på den studerende] **(Den Studerende)**

Hver for sig benævnt (Part) og samlet benævnt (Parterne).

1. **Formål**

1.1 Denne Aftale er indgået for, at sikre parternes samarbejde angående: [Indsæt projektnavn og kort beskrivelse] (Projektet)

1.2 Aftalen er en trepartsaftale, hver part er kun ansvarlig for de forpligtelser, som den pågældende Part har, ingen Part er ansvarlig for en anden Parts handlinger eller undladelser.

1.3 SDU´s vejleder for Den Studerende på projektet er [indsæt navn].

 Selskabets vejleder for Den Studerende på projektet er [indsæt navn].

1. **Hemmeligholdelse**

2.1 Den Studerende og SDU forpligter sig, hver for sig, til at holde alle tekniske, kommercielle og andre informationer (Fortrolig Information) som vedrører Selskabet og som Den Studerende og/eller SDU er blevet gjort bekendt med ifm. Projektet, hemmeligt. Dette gælder uanset hvordan Den Studerende eller SDU er kommet i besiddelse af informationerne.

2.2 Selskabet forpligter sig til, så vidt muligt, at oplyse, hvilke informationer der er hemmelige.

2.3 Den Studerende og SDU må alene anvende informationerne i forbindelse med Projektet, Den studerende må dog altid videregive informationerne til SDU´s vejleder.

2.4 Den Studerende og SDU er alene berettiget til at videregive informationerne til andre, såfremt Selskabet har givet sin forudgående skriftlige accept hertil. Dog er SDU altid berettiget til at overgive det endelige projekt til censorer, og til medlemmer af eksamens-klagenævn og -ankenævn oprettet iht. den til enhver tid gældende eksamensbekendtgørelse.

2.5 Forpligtelsen til at hemmeligholde gælder ikke for informationer:

* Der var offentligt tilgængelige på modtagelsestidspunktet, eller efterfølgende blev offentligt tilgængelig (med mindre dette skyldes en tilsidesættelse af fortrolighedsforpligtelsen).
* Som en Part har udviklet efterfølgende uafhængigt af den modtagende Fortrolige Information fra Selskabet.
* Som en Part på lovlig vis har modtaget fra tredjemand, der var i retmæssig besiddelse, samt berettiget til videregivelse heraf.
* Som en Part er forpligtet til at udlevere, som følge af lov eller retsafgørelse. I tilfælde af sådan videregivelse af Fortrolig Information skal Selskabet omgående skriftligt underrettes.

2.6 I tilfælde af uenighed om pligten til hemmeligholdelse har den Part, der vil påberåbe sig en bestemmelse i pkt. 2.5, bevisbyrden.

1. **Rapport**

3.1 Selskabet anerkender, at en del af dette samarbejde omfatter udfærdigelse af en rapport, som kan indeholde Fortrolig Information.

3.2 Endvidere accepterer Selskabet, at rapporten kan offentliggøres og indholdet ikke er underlagt nogen form for fortrolighed, såfremt der afholdes en offentlig eksamen.

3.3 Når Den Studerende har færdiggjort sin rapport skal han/hun uden ugrundet ophold fremsende et eksemplar til Selskabets vejleder. Selskabet har herefter 7 kalenderdage til at meddele, om de mener der er dele af rapporten som bevirker, at Selskabet ønsker, at rapporten behandles hel eller delvist fortroligt. En sådan meddelelse skal sendes skriftligt inden fristens udløb både til Den Studerende og SDU`s vejleder; med en klar og tydelig markering af, hvilke afsnit Selskabet ikke kan acceptere offentliggøres. Parterne må herefter drøfte om det er muligt at ændre rapporten eller holde dele af rapporten fortrolig.

Såfremt det ikke er mulig, kan Selskabet anmode om, at der afholdes en lukket eksamen jf. pkt. 4.

**4 Eksamen**

4.1 Eksamen følger den til enhver tid gældende eksamensbekendtgørelse, hvilket bevirker, at eksamen som altovervejende hovedregel er offentlig. SDU har dog mulighed for at bestemme, at eksamen afholdes som en lukket eksamen, såfremt der er væsentlige grunde der taler herfor. Såfremt Selskabet anmoder om en lukket eksamen, skal Selskabet indenfor ovennævnte frist fremsende begrundet begæring til SDU herom.

Såfremt der afholdes lukket eksamen, vil rapporten ikke være offentligt tilgængelig.

**5 Information om samarbejdet**

5.1 Alle parter har ret til offentligt at informere om samarbejdet herunder, Projektets navn og

Formål, samt Parternes navne.

**6 Ændringer af Aftalen**

6.1 Ændringer af Aftalen skal være skriftlige og være underskrevet af alle Parter.

**7 Ikrafttræden og ophør**

7.1 Denne Aftale træder i kraft ved Parternes underskrift.

7.2 Aftalen ophører når endelig eksamen er afholdt, hemmeligholdelsesbestemmelsen ophører dog først 5 år efter underskrift af Aftalen.

**8 Lovvalg og værneting**

8.1 Tvister der ikke kan afgøres i mindelighed, afgøres efter dansk ret ved retten i Odense som 1. instans.

 **9. Underskrifter**

For SDU, Syddansk Universitet For [selskabets navn]

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Navn, titel] [Navn, titel]

For Den Studerende

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Navn]